**SWIFT CUP EUROPE OB ALAPKIÍRÁSA**

**2019**

1. **Általános**
	1. A Magyar Nemzeti Autósport Szövetség a 2019. évre kiírja a Swift Cup Europe kupát, mely sorozat az FIA és az MNASZ általános kiírással összhangban a saját alapkiírása és a technikai szabályzata alapján működik.
	2. A Swift Cup Europe sorozat szervezése
2. az FIA Nemzetközi Sportkódexe és függelékei;
3. az FIA Általános Előírásai;
4. az FIA versenyek sportszabályzatai;
5. az MNASZ Általános Sportszabályzat és Előírások, valamint az MNASZ egyéb szabályzatai

szerint történik.

* 1. A sorozat alapkiírása magyar nyelven íródott és a magyar nyelven íródott alapkiírás szabályai az irányadóak.
	2. A sorozat illetékes autósszövetsége a Magyar Nemzeti Autósport Szövetség (MNASZ)
	3. A Swift Cup Europe szervezője és promótere a GFS Racing Kft (2135 Csörög, Alkotmány u. 17.)
1. **szervezők**
	1. **Szervező bizottság**

**GFS Racing Team** **Felügyelő testület**

Burkus Egon – promoter Móni István

2135 Csörög, Alkotmány u. 17. Vinoczai Attila

email: gfs@gfs.hu

telefon: +36 30 9322 031

**GFS Racing Team** **Szakági megfigyelő**

Harcsa Bernadett – szervezési asszisztens Szigetvári Mátyás

2135 Csörög, Alkotmány u. 17.

email: info@gfs.hu

telefon: +36 30 491 9122

**Vezető technikai ellenőr** **Versenytitkár**

Perjési Zsolt (MNASZ) Venesz Ágnes

**Média**

Lengyel Csaba

Habony Norbert

1. **licencek**
	1. A gyorsasági szakágra érvényes versenyzői licencet csak olyan versenyző kaphat:
		1. aki rendelkezik legalább „B" kategóriára érvényes gépjárművezetői engedéllyel és az előírt kötelező tesztvezetést (vezetéstechnikai felmérés és alkalmassági vizsgálat) sikeresen teljesíti. Utánpótlás U licenc esetén a gépjárművezetői engedély nem, a tesztvezetés minden esetben kötelező.
		2. Akik nem rendelkeznek „B” kategóriás érvényes gépjárművezetői engedéllyel, a szakág saját elbírálása alapján engedélyt adhat a licenc kiadására.
		3. aki rendelkezik a Gyorsasági Szakági Bizottság licencváltási engedélyével;
		4. 16 éves életkor alatt megerősítő pszichológiai szakvéleménnyel rendelkezik. Az ilyen korú versenyzői licencek nem alanyi jogon járó licencek, azonnal, indoklás nélkül visszavonhatóak az AGYB által.
	2. A versenyzésben csak olyan versenyző vehet részt, aki érvényes gyorsasági szabályismereti vizsgával rendelkezik. A gyorsasági szabályismereti vizsga érvényessége: tárgyév (a vizsga sikeres teljesítésének éve) december 31.
	3. A Gyorsasági Szakági Bizottság bármely versenyzőt tesztvezetésre kötelezheti. Ilyen esetben a tesztvezetés a licenc kiváltásnak feltétele.
	4. A licenc igénylésének módja és a licenckiváltás követelményeinek általános felsorolása az MNASZ Licencek és Igazolványok szabályzatban szerepel.
		1. „Arany”, „A” versenyzői licenc
		2. „B” versenyzői licenc
		3. „U” versenyzői licenc
2. **regisztráció**
	1. A Swift Cup Europe 2019-es egyszeri regisztrációs díja 200 € (bruttó), mely vissza nem térítendő és az áfát tartalmazza.
	2. Minden versenyzőnek regisztrálnia kell a regisztrációs formanyomtatvány kitöltésével és a regisztrációs díj befizetésével a Swift Cup Europe sorozatba, melynek igazolását a megadott határidőig el kell juttatnia a szervezőkhöz, az info@gfs.hu címre vagy a swiftcupeurope.com honlapon keresztül. A szervező fenntartja a jogot a határidőn túli regisztráció elfogadására.
	3. **Regisztrációs határidő: 2019. április 21.**
	4. A regisztrációs díjat az alábbi bankszámlára kérjük utalni
* **Forintban történő utalás esetén:**

GFS Racing Kft

Raiffeisen Bank

IBAN: HU44 12026001-01516906-00100001

Megjegyzés rovatba: Swift Cup Europe regisztrációs díj

* **Euroban történő utalás esetén:**

GFS Racing Kft

VÚB Bank

IBAN: SK24 0200 0000 0032 1831 9253

Megjegyzés rovatba: Swift Cup Europe regisztrációs díj

* 1. A regisztráció akkor tekinthető elfogadottnak, ha a szervező azt írásban visszaigazolta.
	2. Az előzetes regisztráció nem pótolja a versenyre való nevezést.
1. **nevezés**
	1. Minden versenyhétvége előtt, amelyen a versenyző részt akar venni, külön nevezési lapot kell kitölteni és a versenyek előtt nevezési díjat ki kell fizetni.
	2. A Swift Cup Europe 2019-es szezonjára a nevezéseket a nevezési űrlap segítségével a swiftcupeurope.com honlapon, vagy emailben az info@gfs.hu címre kell elküldeni.
	3. A Swift Cup Europe futamaira a nevezéseket és a kitöltött gépátvételi lapokat a swiftcupeurope.com weboldalon lehet leadni vagy az info@gfs.hu email címre kell elküldeni.
		1. Valamennyi versenyhétvége előtt a nevezéseket legalább 15 nappal a verseny kezdetének időpontja előtt le kell adni.
	4. A versenyhétvége egyes futamainak díja (bruttó):

250-300 € /futam, az adott esemény előtt legkésőbb 15 nappal (kiírás alapján)

275-325 €/futam, a normal határidőn túl, de legkésőbb a rendezvény előtti napig

300-350 €/futam, a helyszínen

A pontos összeget az adott hétvége kiírása tartalmazza.

* 1. A nevezési díj befizetését az egyes versenyekre az alábbi bankszámlára kérjük utalni:
* **Forintban történő utalás esetén:**

GFS Racing Kft

Raiffeisen Bank

IBAN: HU44 12026001-01516906-00100001

Megjegyzés rovatba: Swift Cup Europe nevezési díj

* **Euroban történő utalás esetén:**

GFS Racing Kft

VÚB Bank

IBAN: SK24 0200 0000 0032 1831 9253

Megjegyzés rovatba: Swift Cup Europe nevezési díj

* 1. A nevezési díj futamonként értendő, és az áfát tartalmazza.
	2. A 18 év alatti magyar licenccel rendelkező magyar állampolgárságú versenyzők a nevezési díjakból 50% kedvezményre jogosultak.
	3. A nevezési díjak forintban is fizethetők, ebben az esetben az átszámítás alapja kötelezően az MNB adott napra érvényes középárfolyama.
	4. A szervező biztosítja a lehetőséget az egyösszegű nevezési díj megfizetésére, melynek összege:

3000 €, - (háromezer Euro) (bruttó), ami a 6 FIA versenyhétvégét tartalmazza.

* 1. Az egyösszegű nevezési díj fizetési határideje:

2019. április 21.

* 1. Az egyösszegű nevezési díj befizetését az egyes versenyekre az alábbi bankszámlára kérjük utalni:
* **Forintban történő utalás esetén:**

GFS Racing Kft

Raiffeisen Bank

IBAN: HU44 12026001-01516906-00100001

Megjegyzés rovatba: Swift Cup Europe egyösszegű nevezési díj

* **Euroban történő utalás esetén:**

GFS Racing Kft

VÚB Bank

IBAN: SK24 0200 0000 0032 1831 9253

Megjegyzés rovatba: Swift Cup Europe egyösszegű nevezési díj

* 1. Amennyiben egy verseny egy adott futamában már átvett autóval a verseny másik futamában egy másik versenyző kíván indulni, a versenyzőnek adminisztratív átvételen, illetve az adott autónak gépátvételen kell megjelennie.
	2. A benevezett autók ugyanazon kategórián vagy géposztályon belül a gépátvétel vagy a pótgépátvétel végéig a nevezési lapon feltüntetett autóhoz képest módosíthatók a vezető technikai ellenőr és a Felügyelő Testület engedélyével, de a gépátvételi lapon már a bemutatásra kerülő autó adatainak kell szerepelnie.
	3. A nevezési űrlap aláírásával a résztvevő megerősíti a jelen kiírás és az abban foglalt rendelkezések teljes körű elismerését.
	4. Csak azok a versenyzők vehetnek részt, akik időben és teljes körűen neveztek, és befizették a nevezési díjat. Szóbeli regisztráció / nevezés az egyes versenyekre nem fogadható el!
	5. Egyéni nevezés
		1. A Swift Cup Europe versenyeire azok a nevezők rendelkeznek nevezési joggal, akik az MNASZ által kiállított, a tárgyévre és a gyorsasági szakágra érvényes „Arany”, „A”, „B” vagy „U” versenyzői licenccel rendelkeznek.
		2. „Négykezes szabály”

Egy versenyautó indulásához és éves értékeléséhez két versenyző nevezését is elfogadja a promóter.

Az így történő éves regisztrációs igényt az első verseny előtt legalább 14 nappal jelezni kell a promóter felé.

Amennyiben a bajnokságban már induló „kétkezes” versenyzők év közben „négykezesként” kívánnak tovább versenyezni, úgy egyéni pontjaik megmaradnak, de értékelésük „négykezesként” úgy folytatódik, úgy, hogy az addig kétkezesként versenyzők közül a több pontszámot gyűjtött pilóta pontjait viszik tovább.

A bajnokságban „kétkezesként” regisztrált versenyző az utolsó négy futamon már nem változtathat „négykezesre”.

A regisztrációs díj és nevezési díjak a promóterrel megkötött megállapodás alapján alkalmazandók.

 „Négykezes” indulás esetén a versenyzőpáros szabad belátása szerint dönt, hogy a futamokat, illetve a versenyhétvégéket egymás között hogyan osztják meg, ezt azonban a nevezési zárlatig közölniük kell, a nevezéseket ennek megfelelően kell elküldeni.

 „Négykezes” nevezés esetén a nevezési lapon meg kell jelölni, hogy melyik versenyző melyik futamon indul.

Egyszeri regisztrációs díja: 100 €/páros (bruttó)

A lebonyolítás tekintetében annak a versenyzőnek kell az első futamon részt vennie, aki az időmérő edzést teljesítette. A következő futamon induló versenyző a „négykezes” párja által elért pozícióból rajtol a saját futamán.

* 1. Csapatnevezés
		1. Csapatnevezés esetén a nevezést minden futamra írásban, a nevezett versenyzők nevének és rajtszámának feltüntetésével, a nevezési díj egyidejű befizetése mellett a versenytitkárnál, legkésőbb az érintett versenyzők első futama előtti 30. percig kell megtenni.
		2. Csapatnevezés nevezési díja: 100 €/hétvége (bruttó)
1. **Versenyzők**
	1. A Swift Cup Europe versenyeire a következő versenyzők nevezhetők:
		1. akik az MNASZ által kiállított, a tárgyévre és a gyorsasági szakágra érvényes „Arany”, „A”, „B” vagy „U” versenyzői licenccel rendelkeznek (beleértve a korlátozott versenyzői licenceket is);
	2. Csak olyan versenyző nevezhető, aki a Swift Cup Europe promóterével szerződést kötött.
	3. A versenyzők kötelező biztonsági felszerelései jelen szabályzat I. mellékletében szerepelnek.
	4. A sorozat **Swift Sport 1.4 Turbo** versenyautójával a 2019-es versenyszezonban azok a pilóták versenyezhetnek akik a **14. éves kort betöltötték** vagy **legalább egy szezont versenyeztek az Swift Sport 1.6** kategóriában.
	5. A licencek kiváltásának egyéb feltételeit az MNASZ Gyorsasági Szakági Bizottságának hivatalos alapkiírása tartalmazza.
2. **Csapatok**
	1. **Általános**
		1. Azon FIA tagországokból érkező versenyzők, akik a bajnokságban regisztráltan, értékelve részt vesznek, a csapatversenyben is nevezhetők.
	2. **Csapatok összetétele**
		1. Egy csapat a bajnokság futamain legalább két fő, legfeljebb három fő versenyzőből állhat. Az 1. számú versenyző személye nem változtatható.
		2. Az adott csapat tagjai csak azonos csoportba tartozó versenyzők lehetnek.
		3. Egy versenyző az adott bajnokságban csak egy csapat színeiben nevezhető.
		4. Az adott hétvége időmérőjének megkezdését követően az egy csapatba nevezett valamely versenyző személyének megváltoztatása esetén a csapat a futam csapatversenyében nem vehet részt. Két tagú csapat esetén az év folyamán a harmadik csapattag pótlólagosan felvehető.
3. **Elfogadott autók**

Suzuki Swift Sport 1.4T (Suzuki Swift Sport A2L 414, GFS által épített, 2019)

Suzuki Swift Sport 1.6 (Suzuki Swift Sport AZG 416, GFS által épített, 2016)

1. **Csoportok**

A Swift Cup Europe sorozatban az alábbi csoportok vesznek részt:

**Suzuki Swift Sport 1.4T (Suzuki Swift Sport A2L 414, GFS által épített)**

* Országos Bajnokság - 1400 ccm, turbo

**Suzuki Swift Sport 1.6 (Suzuki Swift Sport AZG 416, GFS és ZM Motorsport által épített)**

* Országos Junior Bajnokság
1. **technikai lebonyolítás**
	1. A Swift Cup Europe körpályás bajnoki versenyekből áll.
	2. A Swift Cup Europe pontgyűjtő rendszerben kerül lebonyolításra. Az egyes versenyeken elért eredményeik során a versenyzők pontokat gyűjthetnek, mely a kupa év végi egyéni értékelésének alapja. A kupa csapatai szintén pontokat gyűjtenek, mely a bajnokság év végi csapatértékelésének alapja.
	3. Pontegyenlőség esetén a sorrendet a több első, második, harmadik stb. helyezés szerint kell eldönteni. Ha ez nem vezet eredményre, a versenyzők vagy csapatok azonos helyezetteknek tekintendők.
	4. A Swift Cup Europe éves egyéni- és csapatértékelésének számításánál két futam mínuszolásra kerül. Csak olyan futam mínuszolható, melyen a versenyző benevezett és autóját a gépátvételen átvették. Nem mínuszolható az a futam, amelyen a versenyző kizárásra került.
	5. A Swift Cup Europe éves egyéni értékelésének győztese elnyeri a Swift Cup Europe kupát, és megszerzi a „Swift Cup Europe Bajnoka” címet.
	6. A Swift Cup Europe csapatértékelésében az első helyen végzett csapat elnyeri a „Swift Cup Europe Csapatbajnoka” címet.
	7. **Bokszok és depóterület//Boxes and paddock**
2. A depóterületet a szervező díjtalanul köteles biztosítani.
3. A rendelkezésre álló bokszok számát és bérleti díját a versenykiírásban meg kell adni.
	1. **Bokszutca**
4. A versenyzés során a versenyzők a bokszutcában legfeljebb 60 km/óra sebességgel közlekedhetnek.
5. Sebességtúllépés esetén:
* Edzések során a Felügyelő Testület a versenyzőt első alkalommal pénzbüntetéssel, második alkalommal pénzbüntetéssel és az edzésen elért legjobb időeredményének törlésével, harmadik alkalommal pénzbüntetéssel és az edzésen elért minden időeredmény törlésével bünteti.
1. Kizárásig terjedő büntetés terhe mellett tilos a bokszutcában visszafelé vagy hátramenetben közlekedni. A bokszutcában menetiránnyal szemben az autót csak tolni lehet.
2. Üzemanyag utántöltése (ha a szabályok megengedik), valamint kerékcsere esetén a versenyző az autójában maradhat, de a motort minden esetben le kell állítania.
3. A versenyzők boksz- illetve depóba állása után a csapat tagjainak azonnal meg kell tisztítania a területet az esetleg kihelyezett szerszámoktól, eszközöktől, szennyeződésektől mind az edzések, mind a futamok alatt.
4. A bokszutcában 16 éven aluli személyek nem tartózkodhatnak, kivéve a szakág licences versenyzőit.
5. Élő állatot szigorúan tilos a bokszutca területére vinni.
6. A bokszutca területén és a bokszokban a dohányzás szigorúan tilos.
7. A versenyzés során csak és kizárólag a bokszkijáratánál engedélyezett a versenypályára történő felhajtás.
8. A versenyautók csak zöld fénynél hagyhatják el a bokszutcát.
9. A versenyzők saját felelősségükre hajthatnak a pályára, és figyelembe kell venniük azt, hogy a pályán érkező versenyautókat semmilyen módon nem akadályozhatják vagy zavarhatják.
10. A versenyzők a bokszkijárat után a versenypályán haladási iránnyal párhuzamosan felfestett, a bokszkijáraton kihajtókat a versenypályán érkező autóktól elválasztó záróvonalat nem léphetik át.
11. A versenyzők a bokszokhoz és a depóterületre a versenypályáról csak a bokszbejárati úton hajthatnak be, kivéve, ha a sportbírók jelzéseikkel kifejezetten más utasítást adnak. A versenyzőnek világos módon, előre jeleznie kell behajtási szándékát, és meg kell győződnie arról, hogy ezt mások zavarása, illetőleg veszélyhelyzet okozása nélkül megteheti.
	1. **Edzések**
		1. **Szabadedzések**
		* Minden versenyhétvégén minden pilótának részt kell vennie minimum egy szabadedzésen.
		* A szabadedzések időpontjait a versenyhétvége kiírása tartalmazza.
		1. **Edzések időtartama**
		* A versenyzők számára egyszer minimum 30 perc időmérő edzés lehetőséget kell biztosítani. Az időmérő edzés ún. superpole rendszerben is lebonyolítható, ebben az esetben 45 perc időtartam biztosítása szükséges a teljes időmérő edzés lebonyolítására. A lebonyolítás módját a sorozat promótere a verseny rendezőjével köteles az időterv elkészülte előtt egyeztetni.
		1. **Időmérő edzés hagyományos lebonyolítása**
		* Az edzés kezdetét a bokszutca kijáratánál lévő jelzőlámpa pirosról zöldre váltása jelzi. Az időmérő edzés alatt versenyző csak akkor hajthat a bokszutcából a versenypályára, ha a bokszkijárati lámpa zöld jelzést mutat.
		* Az időmérő edzésen valamennyi versenyző minden teljesített körét mérik, hogy a rajtsorrendet és a limitidőket megállapíthassák.
		* Az edzés végét a kockás zászló bemutatása jelzi, melynek pillanatában a bokszkijárat bezár.
		* Azon versenyzők, akik az időmérő edzést befejezték, önállóan a bokszukba vagy depóterületükre, illetve ha az adott kategória szabályzatai úgy rendelkeznek, a parc fermébe hajtanak.
		* Azonos időeredmény esetén azt a versenyzőt kell előrébb sorolni, aki az időeredményt **korábban** érte el.
		1. **Időmérő edzés superpole lebonyolítása**
		* Amennyiben superpole időmérő edzést alkalmaznak, azt a versenykiírásban közölni kell.
		* Több futam esetén a superpole csak az első futam rajtsorrendjét befolyásolhatja.
		* Superpole alkalmazása esetén az időmérő edzés két részre oszlik.
		* Az első rész időtartama **25 perc**, hagyományos lebonyolítás szerint, minden nevezett versenyző a pályára léphet, minden versenyző minden teljesített körét mérik.
		* Az első részben a tizedik helynél hátrébb végzett versenyzők rajtsorrendjét az időmérő edzés első része szerint határozzák meg, a teljesített köridők alapján. Az első rész leintését követően a tizedik helynél hátrébb végzett versenyzők parc fermébe állnak.
		* A második részben a tíz legjobb időeredményt elérő versenyző vehet részt.
		* A második rész kezdete előtt a versenyzőknek a bokszutcában kell várakozniuk. Az autóból nem szállhatnak ki, sisakjukat nem vehetik le, üzemanyag levétele vagy utántöltése tilos. A második rész az érintett versenyzők sorba rendezését követően azonnal kezdetét veszi.
		* A második részben a versenyzők indulásának sorrendjét az első részben teljesített időeredményük határozza meg úgy, hogy a versenyzők fordított sorrendben léphetnek a pályára: a tizedik időeredményt elérő versenyző indulhat elsőként, a legjobb időt elérő versenyző indulhat utoljára.
		* A versenyzők egyenként, a bokszkijárati lámpa zöld jelzésére lépnek a pályára, minimum 10 másodperces időközönként, a sportbírók jelzésére. A pályára lépést követően a versenyzők egy felvezető, egy mért és egy levezető kört teljesíthetnek, melynek végén a parc fermébe hajtanak, és számukra parc fermé szabályok lépnek életbe.
		* Az indulási időket úgy kell megállapítani, hogy egyszerre legfeljebb öt versenyző legyen mért körön.
		* A versenykiírásban meghatározzák a felvezető kör megtételéhez szükséges időkorlátot (maximális köridő), amelyet minden versenyzőnek teljesítenie kell a felvezető körében. Annak a versenyzőnek a mért köridejét, aki a meghatározott időkorlátnál lassabban fejezi be a felvezető körét, törölni kell, és őt a második rész utolsó helyére, azaz a tizedik helyre kell sorolni.
		* Az a versenyző, aki saját vagy nevezője hibájából nem tud a pályára hajtani saját indulási helyén, a második részben nem léphet a pályára, így a második részben mért körrel nem rendelkezik.
		* Az a versenyző, aki nem saját hibájából nem tud a pályára hajtani saját indulási idejében, új rajtidőt kap a versenyigazgató által meghatározott módon és időben.
		* Az a versenyző, aki a második részben kicsúszik, vagy bármilyen okból lelassul (láthatóan versenytempóban nem képes haladni) és a mögötte rajtolt versenyző megközelíti, köteles biztonságos helyen félrehúzódni úgy, hogy a mögötte haladó versenyzőket semmilyen módon ne zavarja. A lelassult versenyző idejét törlik, és a második rész utolsó helyére sorolják.
		* Amennyiben a lelassult versenyző nem húzódik félre, csak a rajtrács utolsó helyéről indulhat.
		* Ha több olyan versenyző van, aki mért kört nem teljesít, úgy az első részben elért jobb időmérő eredménnyel rendelkező versenyzőt kell előrébb sorolni. Őket követően kell besorolni azokat a versenyzőket, akik körét utólag törlik, az első részben elért jobb időmérő eredmény alapján rendezve.
		* Annak a versenyzőnek, aki a második részben a mért köre teljesítése közben valamilyen külső körülmény (pl. dupla sárga zászlós jelzés) miatt akadályoztatva van, kérésére a versenyigazgató a második rész végén új rajtot adhat. Ebben az esetben az akadályoztatott körben elért időeredménye törlésre kerül.
		* Minden, az időmérő edzésen legalább egy értékelhető kört teljesített versenyző részére kötelezően előírt 10 perces parc fermé kerül kialakításra, melyben a parc fermé szabályainak betartása kötelező.
		1. **Az edzés megszakítása**
		* A versenyigazgató szükség esetén bármikor és bármennyi időre megszakíthatja az edzést.
		* Semmilyen óvást nem lehet elfogadni arra vonatkozóan, hogy a megszakítás milyen módon befolyásolta a versenyzők elért eredményét.
		* Amennyiben szükségessé válik az edzés megszakítása, a versenyigazgató valamennyi sportbírói poszton elrendeli a piros zászló bemutatását, és a rajtlámpán felkapcsolják a megszakítást jelző sárga villogó fényeket, a bokszkijárati lámpa pedig azonnal pirosra vált.
		* Az időmérő edzés megszakításakor a megszakítás miatt kiesett időt az időmérés újraindításával pótolni kell úgy, hogy a kettő, vagy több rész együttes ideje a versenykiírásban az időmérő edzésre előírt időt adja. Superpole alkalmazása esetén a versenyigazgató új rajtot ad az érintett versenyzők számára.
		* Időmérő edzés megszakítása esetén az újraindított részben csak azok indulhatnak, akik a bokszutcába saját erejükből, a versenypályát használva képesek voltak eljutni. A sérült versenyautók bokszutcába, vagy depóterületre történő beszállítása a versenyigazgató utasításai alapján, a biztonságot, célszerűséget, esetleges további feladatokat is figyelembe véve történik. Ennek sorrendisége ellen reklamációnak, óvásnak nincs helye.
		* A megszakítást elrendelő jelzést követően valamennyi versenyzőnek abba kell hagynia a versenyzést, és csökkentett sebességgel a bokszutcába kell hajtania.
		1. **Időmérő edzést követő parc fermé szabályok**
		* Minden, az időmérő edzésen legalább egy értékelhető kört teljesített versenyző részére 10 perces parc fermé kerül alkalmazásra. Superpole alkalmazása esetén az időmérő edzés második részében nem indulók számára az első rész leintésének pillanatában lépnek életbe a parc fermé szabályok, míg a második részben indulók számára a mért kör befejezését követően lépnek életbe a parc fermé szabályok.
	2. **Futamok – általános előírások**
		1. **Versenytávok**

A Swift Cup Europe versenytávja futamonként legalább 20 perc + 1 kör, legfeljebb 30 perc + 1 kör, a versenykiírás rendelkezései szerint.

* + 1. **Rajthoz állás feltételei**
1. Biztonsági okokból a rajthoz állás feltételeként a versenyzőknek teljesíteniük kell mindkét alábbi feltételt:
	* + időmérő edzésen teljesített legalább egy mért körrel kell rendelkeznie, és
		+ időmérő edzésen teljesített legjobb körideje nem lehet rosszabb az adott kategória, illetve az együtt futó autók közül az adott géposztály első három helyezett versenyző átlagidejének 130%-ánál.
2. Kivételes esetben a fenti korlátozások alól a Felügyelő Testület felmentést adhat.
3. A fenti szabály alól nem adható felmentés olyan versenyző részére, aki az adott versenypályán még nem versenyzett. Vitás esetben ennek bizonyítása a versenyző feladata.
	* 1. **Rajtfelállás és rajtsorrend**
4. Az időmérő edzést követően hivatalosan közzéteszik az időmérő edzés eredményét, feltüntetve rajta a rajthoz állás feltételeit nem teljesítő versenyzőket is.
5. Az első futam rajtfelállása az időmérő edzés eredménye szerint, a második futam rajtfelállása az 1-8 pozícióban az első versenyen elért végeredmény fordított sorrendje szerint történik, a 9. pozíciótól a rajtsorrend az első futam elért végeredményének sorrendje szerint készül.
6. Amennyiben egy rendezvény 3 futamból (fordulóból) áll, úgy az önállóan indított 3. futamának rajtsorrendjét a 2. futam eredménye határozza meg, a fentiekben leírtak alapján.
7. Amennyiben az első futamon a versenyző nem tud eredményt elérni, úgy a második futamon az időmérés eredményének sorrendje szerint rajtolhat az első futamot értékelhetően teljesített versenyzők mögötti rajthelyről.
8. Ha egy vagy több versenyző az időmérő edzésen ugyanolyan időeredményt ér el, az elsőbbség azt illeti meg, aki az időeredményt előbb érte el.
9. Amennyiben egy versenyző csak a második vagy harmadik futamon indul, és az időmérő edzésen nem vett részt, a Felügyelő Testület engedélyével, az előzőekben felsorolt előírásoknak megfelelt versenyzők mögött, a mezőny végén kaphat rajtlehetőséget. Amennyiben ez több versenyzőt is érint, a sorrend meghatározása során a nagyobb géposztályba tartozók indulhatnak előbb, ezen belül a bajnokságban betöltött aktuális pozíció alapján, első futam esetén az előző versenyévad bajnoki helyezése alapján. Ezt követően az alacsonyabb géposztályba tartozók következnek. További egyezőség esetén a szakági megfigyelővel történő egyeztetés után, a Felügyelő Testület döntése alapján történik a rajtsorrend meghatározása.
10. A futam rajtfelállását a futam rajtprocedúrájának kezdete előtt 30 perccel kell kifüggeszteni. Amennyiben a kifüggesztési időpont előtt valamely nevező vagy versenyző hivatalosan bejelenti, hogy a futamon nem tud elindulni, a versenyigazgató a kiesett versenyző rajthelyét a rajtrácson feltölti.
11. A rajtfelállás hivatalos kibocsátását követően az esetlegesen üresen maradó rajthelyeket nem lehet feltölteni, azokat üresen kell hagyni.
12. A rajtpozíciók távolságát, és az első rajtpozíció (pole pozíció) helyét a pályalicenc tartalmazza.
	1. **Álló rajt**
		1. Ha a versenykiírás másképpen nem szabályozza, a rajt járó motorral és álló helyzetből, lámpajelzésre történik.
		2. Biztonsági okokból a formációs kör megkezdésekor, valamint a rajt pillanatában, a bokszutca jelzősávjának betonfalánál csak az oda beosztott tisztségviselők tartózkodhatnak. A bokszutca gyors sávját minden esetben szabadon kell hagyni
		3. Azt a versenyzőt, aki a rajteljárás előírásait megszegi, vagy magatartásával a rajtidőpontot késlelteti, a Felügyelő Testület büntetéssel sújthatja, ami a futamból való kizárásig terjedhet
		4. 10 perccel a formációs kör kezdete előtt a bokszkijárat kinyit, amit a bokszkijárati lámpa pirosról zöldre váltása jelez. A versenyzők egy kört tehetnek meg a versenypályán, a kör végén a kiadott rajtfelállás szerinti helyükre kell állniuk a rajtrácson, és a motorokat le kell állítaniuk. Abban az esetben, ha egynél több kört kívánnak megtenni, vagy bármilyen rendellenességet tapasztalnak járművükön, a bokszutcába kell hajtaniuk
		5. A versenyzők mindaddig elhagyhatják a bokszutcát a bokszkijáraton keresztül, amíg annak lámpajelzése zöld. A rajtvonalon kizárás terhe mellett nem haladhatnak át
		6. 5 perccel a formációs kör kezdésének időpontja előtt a bokszkijárat bezár. Azok a versenyzők, akik ettől az időponttól kezdődően még a bokszutcában tartózkodnak, a sportbírók felügyelete mellett csak a bokszutcából rajtolhatnak. Az ilyen versenyautóknak érkezési sorrendben, egymás mögött kell felsorakozniuk a bokszkijáratnál, a bokszutca gyors sávjában.
		7. 5 perccel a formációs kör kezdési időpontja előtt a rajtvonalon felmutatják az 5 MIN feliratú táblát
		8. 3 perccel a formációs kör kezdési időpontja előtt a rajtvonalon felmutatják a 3 MIN feliratú táblát. Azokat a versenyautókat, amelyek eddig az időpontig nem tudták a rajtrácsot elérni, és az ott kijelölt helyüket elfoglalni, a bokszutcába kell irányítani. A rajtrácsot a tisztségviselőkön és versenyautónként két fő szerelőn kívül mindenkinek el kell hagynia.
		9. A versenyautókat a 3 MIN feliratú tábla bemutatásáig lehet szerelni (beleértve a kerékcserét is).
		10. A hűtőfolyadék kivételével más folyadék utántöltése tilos
		11. Amennyiben a rajtrácson tartózkodó versenyautók több mint 50%-a vizes gumival vagy intermediate gumival szerelt, a futamot esős futamnak nyilvánítják, és a futamot eső esetén sem állítják le, kivéve, ha egyéb biztonsági megfontolások azt szükségessé teszik.
		12. Az esős futam jelzése a WET RACE feliratú tábla bemutatásával történik.
		13. 3 perccel a formációs kör kezdési időpontja előtt a Biztonsági autó elhagyja a rajtrácsot, és elfoglalja a versenyigazgató által meghatározott ún. rajtkészenléti pozícióját.
		14. 1 perccel a formációs kör kezdési időpontja előtt bemutatják az 1 MIN feliratú táblát. Ekkor minden versenyzőnek a versenyautójában kell ülnie, és annak motorját be kell indítania. A rajtrácsot a tábla bemutatását követően mindenkinek el kell hagynia, kivéve az oda beosztott tisztségviselőket.
		15. **30 másodperccel és/vagy 15 másodperccel a formációs kör kezdési időpontja előtt bemutatják a 30 SEC vagy 15 SEC feliratú táblát a rajtvonalnál és/vagy a rajtoltató pódiumról. Ha eddig a pillanatig az autó motorja nem indul be, vagy a versenyző más problémát tapasztal, kezét felemelve kell jeleznie a sportbírók felé. Az autón semmilyen beavatkozás nem megengedett, a szerelők az autót nem mozgathatják.**
	2. **Formációs kör (formation lap)**
		1. A formációs kör kezdetét a rajtoltató pódiumról bemutatott, lengetett zöld zászló, valamint a rajlámpán kigyulladó zöld fény jelzi.
		2. A formációs kör során a versenyzők az első rajtpozícióban lévő versenyző felvezetésével megtesznek egy kört a versenypályán, a rajtfelállás sorrendjét megtartva.
		3. A formációs körben a rajtgyakorlat tilos.
		4. Amennyiben a versenyző késve tud elindulni a formációs körre, eredeti rajthelyét mindaddig visszaveheti, ameddig a rajtvonal átlépésének pillanatában még tartózkodik mögötte versenyautó.
		5. Amennyiben egy versenyautó önhibáján kívül nem tudta saját rajthelyét megtartani, megfelelő körültekintéssel a mellette elhaladt versenyautókat saját rajthelyének elfoglalása céljából megelőzheti.
		6. Amennyiben a versenyző nem tud elindulni a formációs körre, kezét felemelve kell jeleznie. Miután valamennyi versenyautó elhaladt mellette, saját erőből, vagy a sportbírók segítségével a versenyautó elindulhat és csatlakozhat a mezőnyhöz, de tilos a versenypályán haladókat megelőznie, eredeti rajtfelállás szerinti helyét nem foglalhatja el, rajthelyét üresen kell hagyni és csak a rajtrács végéről, az utolsó rajtkockából rajtolhat. Ha a versenyautó ismételt kísérletre sem indul be, úgy a bokszutcába kell tolni.
		7. A formációs kör során indokolatlanul lassan haladó versenyautó megelőzhető.
		8. Amennyiben a versenyző nem tudja helyét tartani a formációs körben, de a mezőnnyel képes lépést tartani, az utolsó rajtpozícióból rajtolhat el. Jelentős lemaradás esetén a versenyzőt a bokszutcába kell irányítani.
		9. A formációs körről visszaérkező versenyautóknak járó motorral kell elfoglalniuk saját rajtpozíciójukat a rajtrácson. Amikor valamennyi versenyautó mozdulatlan, a rajtoltató pódiumról bemutatásra kerül az 5 SEC feliratú tábla.
	3. **Rajt**
		1. Az 5 SEC feliratú tábla bemutatása után kigyullad a rajtlámpa piros fénye, majd ezt követően 1-3 másodpercen belül, a rajter által meghatározott időpontban kialszik.
		2. A rajtlámpa piros fényének kialvása a rajt pillanata.
		3. Ha valamelyik versenyző rendellenességet tapasztal járművében, amely biztonságos elrajtolását akadályozhatja, (pl. leállt a motorja), kézfelemeléssel és határozott integetéssel jeleznie kell a sportbírók felé. Az adott sorért felelős sportbíró, észlelve a versenyző problémáját, azonnal lengetett sárga zászlójelzéssel figyelmezteti a versenyigazgatót. A versenyigazgató ilyen esetben extra formációs kör elrendeléséről, súlyosabb esetben a rajtjel késleltetéséről is dönthet.
		4. Ha a probléma a rajtjel megadása után következik be, úgy a sportbírók az adott sorban és minden mögötte lévő sorban sárga zászlójelzést alkalmaznak, így figyelmeztetve az elrajtoló versenyzőket a veszélyre. Minden versenyző, aki a rajtrácson sárga zászlójelzést kap, köteles fokozott körültekintéssel közlekedni, számítva arra, hogy a rajtácson egy vagy akár több mozdulatlan versenyautó is tartózkodhat előtte. A rajtrácson ragadt versenyautók kellő körültekintéssel kerülhetők ki.
		5. A sportbírók az állva maradt versenyautót megtolhatják, miután a teljes mezőny elhaladt mellette. Ha a versenyautó beindul, akkor részt vehet a versenyzésben, ha nem, akkor a sportbíróknak a bokszutcába kell tolniuk az autót, ahol a versenyző további segítséget vehet igénybe. Ha a problémát elhárították, a versenyző bokszutcából rajtolhat. A sportbírókon kívül az éles rajtjel megadását követően senki sem léphet a rajtrácsra.
		6. Minden elrajtolni nem képes versenyautót a lehető legrövidebb úton a bokszutcába kell tolni.
		7. A bokszutcából rajtoló versenyzők számára a bokszkijárati lámpa zöldre kapcsolása a rajt pillanata.
	4. **Extra formációs kör (extra formation lap)**
		1. Ha egy versenyző olyan problémát tapasztal, amely veszélyeztetheti a rajt biztonságát, egyértelmű kézjelzéssel kell problémáját jeleznie. Ezzel egy időben az e sort felügyelő sportbírónak azonnal sárga zászlót kell lengetnie. Ha a versenyigazgató extra formációs kör elrendeléséről dönt, a rajtlámpán villogó sárga fényt kapcsol, és a rajtoltató pódiumon bemutatják az extra formációs kört elrendelő EXTRA FORMATION LAP feliratú táblát. Pár másodperc elteltével zöld f ényjelzésre, illetve a rajtoltató pódiumról bemutatott lengetett zöld zászlójelzésre extra formációs kör kezdődik.
		2. Annak a versenyzőnek az autóját, aki miatt az extra formációs kört elrendelték, minden esetben a bokszutcába kell tolni. Ha a versenyző mégis képes a mezőnyhöz csatlakozni, a kör végén a bokszutcába kell hajtania, és csak a bokszkijárattól rajtolhat el. Ha a versenyző nem hajt be a bokszutcába, úgy 20 másodperc időbüntetésben részesül.
		3. Minden ilyen esetben a versenytávot 1 körrel vagy 2 perccel csökkenteni kell.
	5. **Rajtjel késleltetése (start delayed)**
		1. Bármilyen más, a biztonságot veszélyeztető probléma esetén, vagy amennyiben az 5 MIN feliratú tábla bemutatása és a rajtjel megadása között elkezd esni az eső, a versenyigazgató dönthet a rajt késleltetéséről. Ilyen esetben a rajtlámpán villogó sárga fényt kell kapcsolni, és a rajtoltató pódiumon be kell mutatni a START DELAYED feliratú táblát.
		2. A rajtjel késleltetésének esetén a motorokat le kell állítani. A szerelők visszatérhetnek a rajtrácsra. A rajteljárás az 5 perces táblától indul újra.
		3. Amennyiben a formációs kör már teljesítésre került, a futam távját 1 körrel vagy 2 perccel csökkenteni kell.
		4. Az eljárás többször is ismételhető, az időmérés ez idő alatt áll.
	6. **Hibás rajt (false start)**
		1. A hibás rajt megállapítását ténybírók végzik.
		2. Hibás rajtot követ el a versenyző, ha a rajtlámpa piros fényének kialvása előtt mozgásban van, illetve, ha nem a számára kijelölt rajtpozícióból rajtol el.
		3. A hibás rajtot elkövető versenyzőt a Felügyelő Testület bokszutca áthajtásos (drive through) büntetéssel bünteti. A büntetést a rajtvonalnál a lehető legrövidebb időn belül a versenyzőnek be kell mutatni.
	7. **Rajt a biztonsági autó mögött (start behind the safety car)**
		1. Amennyiben a rajt a biztonsági autó mögött történik meg, a biztonsági autó a 3 MIN feliratú tábla bemutatásakor a rajtrácson marad, és legkésőbb az 1 MIN feliratú tábla bemutatásáig felkapcsolja a villogó sárga fényeit.
		2. Nincs formációs kör. A futam akkor kezdődik, amikor a rajtlámpa zöld fénye kigyullad, és a biztonsági autó vezetésével a mezőny megkezdi az első kör teljesítését. Ettől a pillanattól kezdve életbe lépnek a biztonsági autós eljárás szabályai.
		3. Amikor a biztonsági körülmények lehetővé teszik, a biztonsági autó eljárás vége szabályokban foglaltak szerint a futam normál körülmények közt folytatódik.
	8. **Biztonsági autó (Safety Car)**
		1. Az AGYB a bajnokság minden versenyére biztosít biztonsági autót (lehetőség szerint egy tartalékkal együtt). Költségeinek térítése (üzemanyag, szállítás, személyzet stb.) a rendező feladata.
		2. A biztonsági autónak olyan járműnek kell lennie, amely menettulajdonságaiban teljesíti a vele szemben támasztott követelményeket.
		3. Az autót mindkét oldalán, és a hátulján messziről is olvasható nagyságú, betűtípusú és színű SAFETY CAR felirattal kell ellátni.
		4. Az autó tetején nagy teljesítményű, napsütésben is feltűnő, lehetőség szerint 2 db, de legalább 1 db villogó sárga fényjelző készüléket kell elhelyezni (2 db fényjelző készülék esetén a fényforrások egymástól független áramkörhöz kötöttek, de egyszerre kapcsolhatók).
		5. A villogó sárga fényjelző készülékek közé ugyanolyan teljesítményű zöld színű fényjelző készüléket kell felszerelni.
		6. A biztonsági autó vezetőjének tapasztalt, lehetőleg a gyorsasági versenyzésben jártas, az AGYB által jóváhagyott személynek kell lennie. A vezető mellett a futam teljes ideje alatt a versenyigazgatóval állandó rádióösszeköttetésben lévő, az összes versenyautót azonosítani képes személynek kell helyet foglalnia, akit szintén az AGYB hagy jóvá.
		7. A biztonsági autót a versenyigazgató vezényelheti a pályára abban az esetben, ha versenyző, vagy tisztségviselő közvetlen veszélyben van, de a veszélyhelyzet még nem teszi szükségessé a futam felfüggesztését.
		8. Minden, a biztonsági autó mögött teljesített kör futamban teljesített körnek számít.
		9. A biztonsági autós fázis teljes ideje alatt előzni tilos, az alábbi kivételektől eltekintve:
		* ha a biztonsági autóból a versenyzőt erre utasítják
		* ha egy versenyautó műszaki, vagy egyéb okokból olyan mértékben lelassul, hogy nem képes a biztonsági autó mögött elfoglalt helyét tartani
		* a bokszutcába éppen behajtó autó az első biztonsági autós vonal keresztezése után megelőzheti a pályán haladó versenyautókat, vagy magát a biztonsági autót
		* a bokszutcából éppen kihajtó versenyautót, mielőtt az keresztezi második biztonsági autós vonalat, a pályán haladó autók megelőzhetik
		* a biztonsági autó eljárás végén a bokszutcába hajtó biztonsági autó megelőzhető, amint keresztezte az első biztonsági autós vonalat
		1. Az első és második biztonsági autós vonal helyét a versenyzői eligazításon kell közölni.
		2. A biztonsági autós fázis ideje alatt a bokszutcát a versenyzők a szabályok betartásával használhatják, kihajtani onnan csak a bokszkijárati lámpa zöld fényjelzésénél lehet.
		3. **A biztonsági autós fázis alatt a bokszkijárati lámpa zöld fényjelzést ad, kivéve, ha a biztonsági autó, és a mögötte felsorakozott mezőny elérte az SC1 vonalat. Ekkor a lámpa pirosra vált, és az is marad mindaddig, amíg a biztonsági autó mögötti sorban haladó utolsó versenyautó átlépte az SC2 vonalat.**
		4. Kivételes esetekben a versenyigazgató a biztonsági autót a bokszutca használatára utasíthatja. Ekkor a biztonsági autó villogó sárga fényjelzéssel behajt a bokszutcába. A biztonsági autót minden versenyzőnek követnie kell. A bokszutca bejáratánál lévő sportbírók a bokszutcába mutató, narancssárga nyíllal segítik a versenyzőket.
		5. Biztonsági autós fázis kezdete
		* Amikor a versenyigazgató a biztonsági autós fázis megkezdéséről dönt, minden pályaellenőri poszton lengetett sárga zászlójelzést, és mellé SC feliratú táblát mutatnak be, a rajtlámpán pedig felkapcsolják a villogó sárga fényeket.
		* Ettől a pillanattól kezdve a versenyzők közötti előzés tilos.
		* A biztonsági autó felkapcsolja a villogó sárga fényeit, és a pályára hajt, függetlenül attól, hogy éppen hol található a versenypályán a versenyben vezető versenyző. A versenyautóknak azonnal csökkenteni kell sebességüket, mivel a versenypálya egy, de lehetséges, hogy több pontján, vagy a teljes pályaszakaszon veszély van.
		1. Biztonsági autó a pályán
		* A versenyautóknak egymás mögött, egy sorban fel kell sorakozniuk a biztonsági autó mögé. A biztonsági autótól, és egymástól való távolságuk nem lehet több 5 autóhossznál, egymást nem előzhetik meg, a 10.17.9-es cikkelyben foglaltak kivételével.
		* Minden, a versenypályán szükségtelenül lassan haladó, vagy veszélyes magatartást tanúsító versenyzőt azonnal jelenteni kell a Felügyelő Testületnek.
		1. A biztonsági autó megelőzése
		* Amennyiben nem a versenyben vezető versenyző halad közvetlenül a biztonsági autó mögött, úgy a biztonsági autóból a sárga fényjelzés mellé felkapcsolt zöld villogó fényjelzéssel a biztonsági autó és a versenyben vezető versenyző közötti versenyautókat egyesével arra utasíthatják, hogy megelőzzék a biztonsági autót. Ha zöld fényjelzés nem működőképes, a biztonsági autóból zöld zászlójelzéssel vagy kézjelzéssel is utasíthatják a versenyzőt.
		* Ezek az autók csökkentett sebességgel, és előzés nélkül körözhetnek a pályán mindaddig, amíg ismét utol nem érik a biztonsági autó mögött felsorakozott mezőnyt. Ez az eljárás addig ismétlődik, amíg a biztonsági autó mögé a versenyben vezető versenyző kerül.
		* A biztonsági autónak legalább addig kell a pályán lennie, amíg mögé a versenyben vezető versenyző kerül.
		1. A biztonsági autós fázis vége
		* Amikor a versenyigazgató a biztonsági autó eljárás végéről dönt, a biztonsági autó a versenyzői eligazítás során ismertetett helyen lekapcsolja sárga villogó fényeit. Ez jelzi a versenyzők számára, hogy a biztonsági autó a kör végén a bokszutcába hajt. Ettől a pillanattól kezdve a biztonsági autó mögötti sorban az első helyen álló versenyautó határozhatja meg a tempót, és szükség esetén a biztonsági autó mögött több mint 5 autóhossz távolságra is lemaradhat.
		* Annak érdekében, hogy egy baleset valószínűsége csökkenjen, attól kezdődően, hogy a biztonsági autó lekapcsolta sárga villogó fényeit, a versenyzőknek meggondoltan kell haladniuk, kerülve minden kiszámíthatatlan gyorsítást, fékezést vagy bármely olyan manővert, ami más versenyzőt vélhetően veszélyeztet vagy rajtolását hátráltatja.
		* **Amint a biztonsági autó elérte az SC1 vonalat, a pályaellenőri posztokon a sárga zászlókat és a SC feliratú táblákat bevonják, és lengetett zöld zászlókat mutatnak be, valamint a rajtlámpán zöld fényt kapcsolnak. E jelzéseket addig kell alkalmazni, amíg az utolsó versenyautó át nem lépi a célvonalat**.
		* A versenyzők egymás közti előzése csak a célvonaltól engedélyezett.
		1. Futam befejezése biztonsági autós fázis alatt
		* Amennyiben a biztonsági autó eljárást nem lehet befejezni a teljes versenytáv teljesítése előtt, úgy az utolsó körben a biztonsági autó a bokszutca bejárata előtt kikapcsolja a villogó sárga fényeket, majd a bokszutcába hajt.
		* A sportbírói posztokon a lengetett sárga jelzés érvényben marad.
		* A teljes mezőny a célvonalon lévő pályaellenőri poszton megkapja a kockás zászlójelzést.
	9. **A futam felfüggesztése**
		* Amennyiben időjárási vagy biztonsági körülmények miatt a futamot fel kell függeszteni, a versenyigazgató minden pályaellenőri poszton elrendeli a piros zászlók használatát, a rajlámpán pedig a piros fényeket és mellé a villogó sárga fényeket felkapcsolják.
		* A piros zászlók elrendelése pillanatától az előzés tilos, és a bokszkijárat bezár.
		* A felfüggesztés elrendelését követően a versenyzőknek lassú tempóban a piros zászlós vonalhoz kell hajtaniuk, és ott meg kell állniuk egymás mögött, egyes sorba rendeződve, az érkezés szerint, kivéve, ha a sportbírók más utasítást adnak.
		* Ha a futam távja versenyidő + 1 kör formátumban kerül megadásra, a versenytáv kiszámításánál csak az időtényezőt kell figyelembe venni.
		1. Hogy az alábbi „A”, „B” vagy „C” esetek (eljárások) közül melyiket kell alkalmazni, az attól függ, hogy a futamban vezető versenyző a felfüggesztést elrendelő jelzés előtt hányt kört fejezett be.

## „A” eset

Ha a versenyben vezető versenyző kettőnél kevesebb teljes kört teljesített, úgy:

* + - Az eredeti rajt érvénytelen és meg nem történtnek tekintendő.
		- Az új futam távja megegyezik az eredeti versenytávval.
		- Az eredeti rajtfelálláson szereplő minden versenyző jogosult az új futamon részt venni.
		- Minden autónak közvetlenül a rajtrácsra vagy a bokszutcába kell hajtania lassú tempóban aszerint, hogy a sportbírók hová irányítják őket.
		- Az autókat lehet szerelni.
		- Üzemanyag utántölthető.

## „B” eset

Ha a versenyben vezető versenyző kettőnél több teljes kört, de az előírt versenytáv 75 százalékánál kevesebbet (a legközelebbi egész számra felfelé kerekítve) teljesített, úgy:

* + - A futamot két részből állónak kell tekinteni. Az első rész akkor ért véget, amikor a futamban vezető autó a futam felfüggesztése előtt az utolsó előtti alkalommal haladt át a célvonalon.
		- A futam nem áll le, de a hátralévő versenytáv visszaszámlálása megállításra kerül.
		- A piros zászlós vonal mögött az autókat olyan sorrendben kell elhelyezni, ahogyan az első részt befejezték.
		- Csak azok a versenyzők indulhatnak az újraindítást követően, akik eredetileg a futamban elrajtoltak, és csak akkor, ha önerejükből tudtak a piros zászlós vonalhoz a számukra engedélyezett útvonalon visszatérni, kivéve, ha egy versenyző ezt ezért nem tudta teljesíteni, mert a versenypálya el volt torlaszolva. Az ilyen versenyző a pálya szabaddá tétele után a piros zászlós vonalhoz hajthat, vagy a versenyautót a piros zászlós vonalhoz szállítják, és elfoglalhatja a futam felfüggesztés elrendelése előtti helyét a sorban.
		- Az autókat lehet szerelni.
		- Üzemanyag utántöltése vagy elvétele nem engedélyezett.
		- Ha a futamot eső miatt állították le, a piros zászlós vonalnál a „WET RACE” (esős futam) feliratú táblát kell bemutatni.

## „C” eset

Ha a versenyben vezető versenyző az előírt versenytáv 75 százalékánál többet (a legközelebbi egész számra felfelé kerekítve) teljesített, úgy:

* + - A futam nem indítható újra.
		- A futamot annak a körnek a végén kell befejezettnek nyilvánítani, amely körben a versenyben vezető autó a futam felfüggesztése előtt az utolsó előtti alkalommal haladt át a célvonalon, kivéve, ha a futamot a futamban vezető versenyző leintését követően függesztik fel
		- Ha a futamot a futamban vezető versenyző leintését követően függesztik fel, az eredményeket a következőképpen kell számítani:
		- Azon versenyzők számára, akik részére a kockás zászló bemutatásra került a piros zászlók bemutatása előtt, illetve akik a célvonalat keresztezték a piros zászlók bemutatása után, egy részleges eredménylistát kell számítani, amelynek alapja a futam utolsó teljesített köre. A félreértések elkerülése végett ez az a kör, amelyben utoljára áthaladtak a célvonalon a kockás zászló keresztezésekor, vagy amennyiben a bokszutcába nem tudtak behajtani, úgy a piros zászlók bemutatása után.
		- Minden más versenyzőnek egy részleges eredménylistát kell számítani, amelynek alapja az utolsó előtti kör, a piros zászló bemutatása nélkül.
		- A teljes eredménylista a fenti a) és b) pontok két részleges eredménylistája alapján készül el, a körök és versenyidők figyelembevételével.

## Amennyiben biztonsági, vagy egyéb okokból nem lehet a futamot újraindítani:

* + - ha a versenyben vezető versenyző kettőnél kevesebb teljes kört teljesített a futam felfüggesztése előtt, a futamot törölni kell, és bajnoki pontok nem kerülnek kiosztásra;
		- más esetben a futam értékelése a piros zászlók bemutatásához képest a versenyben vezető versenyző által teljesített utolsó előtti teljes kör alapján történik. Ha ezen értékelés szerint, a versenyben vezető versenyző a teljes eredeti versenytáv 75%-ánál (egész számra felfelé kerekítve) kevesebb távot teljesített, fél bajnoki pontokat, ha 75%-ot vagy annál többet, teljes bajnoki pontokat kapnak a versenyzők.
	1. **Futam újraindítása**
		1. A futam újraindításakor a rajt mindig a biztonsági autó mögül fog megtörténni, kivéve, ha a biztonsági autó vis major okból nem alkalmazható.
		2. A futam újraindításakor a rajteljárást a felfüggesztést elrendelő jelzés után a lehető leghamarabb, az 5 MIN feliratú táblától kell megkezdeni.
		3. Amennyiben a versenypálya versenyzésre alkalmassá tételéhez több idő szükséges, a piros zászlós vonalon felmutatják a piros alapon 10 MIN feliratú táblát. Ez azt jelenti, hogy a biztonsági autó több mint 10 perc múlva indul a mögötte felsorakozott versenyzőkkel. E tábla többször is alkalmazható. Ezt követően, amint azt a körülmények megengedik, a zöld alapon 10 MIN feliratú táblát kell felmutatni, ami tudatja a versenyzőkkel, hogy pontosan ennyi idő van hátra a biztonsági autó indulásáig.
		4. A rajteljárás mindenben megfelel az 5 MIN feliratú táblától kezdődően leírtakkal, azzal a különbséggel, hogy a rajt a biztonsági autó mögött történik, illetve a bokszkijárat a biztonsági autós fázis végét követően nyit ki.
		5. Futam újraindítása különleges esetben
		+ Különleges esetekben, melyek már előre ismertté válnak, ha a biztonsági autót, vagy az azzal kapcsolatos eljárásokat valamely vis major okból nem lehet alkalmazni, a versenyigazgató javaslatára a Felügyelő Testület ezt végrehajtási utasításban rendeli el. Egyúttal a versenyzők számára versenyzői eligazításon is ismertetni kell az alább részletezett eljárásokat.
		+ Amennyiben a biztonsági autó nem alkalmazható, a versenyzők a futam újraindításakor a versenyben vezető versenyző vezetésével formációs körre indulnak, a formációs kör során egyes sorba rendeződnek.
		+ A rajt gördülő rajt lesz, egyes sorba rendeződve.
		+ A formációs körben a versenypálya minden pontján lengetett sárga zászlójelzés van érvényben, azaz előzni tilos, mérsékelt, nem versenysebesség tartása kötelező.
		+ A formációs kör végén a versenyzők nem állnak meg a rajtrácson, hanem a célegyenesre fordulva felkészülnek a gördülő rajtra.
		+ A rajtlámpa piros fényének zöldre kapcsolása jelzi a versenyzés folytatását. A versenyzők egymás közti előzése ilyen esetben csak a célvonaltól megengedett.
		+ Ha a versenyigazgató úgy dönt, hogy nem lehet a versenyzést folytatni a formációs kör végén, a rajtlámpán a piros fény nem alszik ki, a célvonalnál bemutatják az EXTRA FORMATION LAP táblát, és minden pályaellenőri poszt továbbra is sárga zászlójelzést alkalmaz.
		+ Ez tudatja a versenyzőkkel, hogy újabb formációs kör kezdődik, melynek végén ismét sor kerülhet a rajtra. Ekkor a versenyben vezető versenyzőnek ismét mérsékelt sebességre kell lassítania, a többi versenyzőnek, tartva az egyes sort, a versenyben vezető mögé kell felsorakoznia.
		+ Minden teljesített formációs kör beleszámít a versenytávba.
	2. **Futam vége, cél**
		1. Amikor a versenyben vezető versenyző teljesítette a versenytáv idejét, a célvonalnál lévő sportbírói poszton a következő alkalommal bemutatják a LAST LAP (utolsó kör) feliratú táblát a versenyben vezetőnek, és minden további versenyzőnek. A következő körben, a célvonalnál a kockás zászló lengetésével jelzik a futam végét a versenyben vezető versenyző és minden további versenyző számára. Amennyiben a verseny távja nem időben, hanem körszámban kerül megadásra, a teljesített körszámot követően, a célvonalnál lévő bírói poszt kockás zászló lengetésével jelzi a futam végét a versenyben vezető és minden további versenyző részére.
		2. Ha a futamot véletlenül előbb intik le, a futamot attól a pillanattól tekintik befejezettnek, amikor a versenyben vezető versenyző a leintést megelőző körében áthaladt a célvonalon.
		3. Ha a leintés valamilyen oknál fogva később történik, a futamot úgy kell értékelni, mintha időben leintették volna.
		4. A leintés után a versenyautóknak a parc fermébe kell hajtaniuk megállás és segítségnyújtás igénybevétele nélkül (kivéve a tisztségviselők segítségét, ha az szükséges).
		5. Ha egy értékelhető versenyautó nem képes önerőből eljutni a parc fermébe, a tisztségviselők felügyeletével kell minél előbb oda eljuttatni.
	3. **Parc fermé**
		1. A parc fermé helyét a versenykiírásban közölni kell.
		2. Az értékelhető versenyzők számára a futam leintését követően a célvonaltól a parc fermé bejáratáig terjedő teljes területre is érvényben állnak a parc fermé szabályok.
		3. Azt a versenyzőt, aki a leintés után a lehető legrövidebb időn belül nem áll be a parc fermébe, vagy segítséget vett igénybe nem hivatalos személyektől, vagy egyéb módon megszegte a parc fermé szabályokat, a futamból kizárják.
		4. A futam végeztével a parc fermében a versenyzőknek a kép- és hangrögzítésre alkalmas eszközöket ki kell kapcsolni. A belső kamerának, és annak minden tartozékának az autóban kell maradnia, kivéve, ha ennek az ellenkezőjére a Felügyelő Testület utasítást ad.
		5. A parc fermé feloldásáról a Felügyelő Testület engedélye alapján a versenyigazgató intézkedhet. A parc fermé minimális időtartama az ideiglenes eredmények kifüggesztésétől számított 30 perc.
	4. **Eredmények kifüggesztése**
		1. Minden futam befejezését követően kifüggesztésre kerül az ideiglenes eredménylista a hivatalos hirdetőtáblán.
		2. Az óvási határidő az ideiglenes eredménylista kifüggesztése utáni 30. perc végén jár le.
		3. A rendező köteles futamonként az óvási határidő lejárta után (vagy ha óvás érkezett, az arra vonatkozó felügyelő testületi döntés után) a hivatalos és végleges eredménylistát elkészíteni. Az eredménylistán valamennyi, a futamon induló versenyző nevét, nevezőjét, a versenyautó típusát, és elért eredményét fel kell tüntetni.
		4. Az eredménylistát géposztályonkénti bontásban is el kell készíteni.
		5. A rendező köteles a hivatalos eredménylistákat 48 órán belül az MNASZ titkárságnak és az AGYB vezetőjének elküldeni. Ennek elmulasztása esetén az AGYB büntetést szabhat ki a rendezőre.
	5. **Eredményhirdetés és díjkiosztó**
		1. A díjazandó versenyzőknek, csapatoknak kötelező a díjkiosztó pódiumon a parc fermébe éfkezést követő 5 percen belül versenyzői overallban vagy a csapat formaruhájában megjelenniük.
		2. Az eredményhirdetés rangjához nem méltó öltözet, viselkedés, illetve késés, vagy a megjelenés elmulasztása esetén az érintett versenyző nevezőjét az AGYB a bajnokság egészét tekintve a következő pénzbüntetéssel sújthatja: első alkalommal 50.000 Forint, második alkalommal 100.000 Forint, harmadik és minden további alkalommal 200.000 Forint pénzbüntetés.
		3. A büntetés alól kivétel vis major esete vagy a Felügyelő Testület engedélye. Ha a versenyző a fentiek figyelembevételével nem tud megjelenni a díjkiosztón, úgy megfelelő ruházatban a csapatból kell képviselőt biztosítani a díj átvételére.
		4. Az egyes díjak felsorolása a megfelelő alapkiírásban szerepel.
1. **TECHNIKAI ELŐÍRÁSOK**
	1. **Versenyautók**

A Swift Cup Europe sorozatban a Swift Sport 1.4 Turbo autók esetében csak a GFS Racing Team által épített versenyautók, az Swift Sport 1.6 autók esetében csak a GFS Racing Team és a ZM Motorsport által épített autók vehetnek részt. Minden módosítás tilos, amit a technikai szabályozás nem tartalmaz.

Suzuki Swift Sport A2L 414 (Suzuki Swift Sport 1.4T, GFS által épített, 2019)

Suzuki Swift Sport AZG 416 (Suzuki Swift Sport 1.6, GFS által épített, 2016)

* 1. **Versenygumik**

A sorozatban csak Yokohama versenygumik használhatók, melyeket jelöléssel ellátva, versenyre felkészítve a GFS Racing Team biztosít a versenyzőknek. (Suzuki Austria versenyzőinek a gumikat a Wimmerwerk Motorsport biztosítja)

A 2019-es szezonban használható versenygumik:

195/50R15 82V A048M

190/50R15 A006G

A gumik ára a következőképpen alakul:

195/50R15 144 € (nettó) – 183 € (bruttó)

190/50R15 189 € (nettó) – 240 € (bruttó)

Az év közbeni árváltozások jogát a promóter fenntartja.

Elektromos gumi takaró és gumi előmelegítő rendszer használata szigorúan tilos.

Minden versenyzőnek kötelező az autóját 4 új gumival ellátni legkésőbb az időmérő megkezdéséig és ezzel a 4 gumival végigversenyezni a hétvégét.

Mindkét kategóriában minden versenyzőnek rendelkezésére áll **hétvégenként 2 db extra gumi**, melyet az adott hétvége **versenyfutamain** szabadon felhasználhat. Az extra gumikat az időmérő alatt felhasználni szigorúan tilos.

Amennyiben a gumiabroncsok olyan sérülést szenvednek, amelynek cseréjét a technikai bizottság engedélyezi, **nem számít bele** az szabadon felhasználható extra gumik közé.

Az extra gumi igényeket a következő futam előtt **legalább 1 órával** előzetesen be kell jelenteni. A versenyhétvégén felhasznált extra gumik nyilvántartásba kerülnek.

Az felhasznált extra gumik nyilvántartását a honlapon (swiftcupeurope.com) a szervező teszi közzé.

Az esőgumik száma nem korlátozott.

* 1. **Motor**

A versenyautókban lévő motorok plombával vannak ellátva, és a Swift Sport 1.4 Turbo motorjainak megbontása szigorúan tilos.

A motorok javítását kizárólag a GFS Racing Team illetve az osztrák autók esetében a ZM Motorsport, valamint a GFS Racing Team és a ZM Motorsport által meghatalmazott személy vagy műhely végezheti.

* 1. **ECU/computer**

A Technikai Bizottság részére a versenyautókban lévő ECU-kat legkésőbb a versenyszezon első hivatalos időmérőjének megkezdéséig a versenyzőknek le kell adnia és azok sorsolás útján egyedi azonosítójuk alapján nyilvántartva, plombálva és biztonsági matricával ellátva lesznek kiosztva.

A Technikai Bizottságnak joga van a versenyhétvége folyamán bármikor úgy dönteni, hogy néhány autóban az ECU-kat kicseréljék. De a hétvége utolsó versenyfutama után mindenki visszakapja az eredeti ECU-ját.

* 1. **Rádióhasználat**

A Swift Cup Europe sorozatban a csapat és a pilóta közötti rádiókapcsolat engedélyezett.

* 1. **Felni**

**Swift Sport 1.6**: Speedline 7x15 ET36, Braid 7x15 ET36,

 (a Suzuki Motorsport Austria autói a 2019. év előtti saját szabályaiknak megfelelően használhatják az alábbi felniket is: 7 x 15 ET35, ET40 és 7,25 x 15 ET35)

**Swift Sport 1.4T**: Braid 7x15 ET36

* 1. **Rajtszámok**

A versenyeken résztvevők rajszámait a szervezők határozzák meg és ezek megváltoztatása kizárólag a szervező engedélyével lehetségesek. A versenyzők felelősek a megfelelő rajtszámok autókon való felhelyezéséért.

A rajtszám a teljes versenyévadra érvényes. A versenyévad folyamán kiadott rajtszámok nyilvántartásba kerülnek.

A sorozatban résztvevő versenyautók rajtszáma 3 számjegyből áll, melynek első számjegye a Suzuki Motorsport Austria autóin 1-es, a Swift Cup Europe autóin 5-ös.

Az első szélvédőn, szemből nézve a bal felső sarokban a kötelező reklámsáv alatt a versenyző rövidített neve szerepel. A hátsó szélvédőn, hátulról nézve a bal felsó sarokban a reklámsáv alatt a versenyző rajtszáma helyezkedik el. A két hátsó oldalablakon pedig a versenyző neve és rajtszáma szerepel.

Ezeket a számokat és feliratokat a Swift Cup Europe és a Suzuki Motorsport Austria promótere biztosítja.

A rajtszámok kiosztása a versenyévad első rendezvényének alkalmával történik. Azok a versenyzők, akik a versenyévad első rendezvényén nem vesznek részt, azon verseny adminisztratív átvételén kapják meg a rajtszámokat, ahol elindulnak.

Rajtszám nélküli versenyautó a versenyzésben nem vehet részt. A megfelelő rajtszám szabályos megjelenítése a nevező felelőssége.

A rajtszám környezetében megjelenő rajtszám reklám a rajtszám elválaszthatatlan része. A reklámfelirat nem váltható meg és nem távolítható el, a reklám eltávolítása a rajtengedély megvonását, illetve kizárást von maga után. A szervezők minden versenyzőnek biztosítanak egy szett matricát, melynek felhelyezéséért szintén a versenyzők felelősek.

* 1. **AIM Solo // Telemetria**

Minden versenyautót el kell látni AIM Solo Telemetriával az alábbiak szerint:

Suzuki Swift Sport 1.6 (Suzuki Swift Sport AZG 416, GFS által épített, 2016)– AIM Solo DL vagy DL2

 Suzuki Swift Sport 1.4T (Suzuki Swift Sport A2L 414, GFS által épített, 2019)– AIM Solo DL2

Az AIM Solo rögzíti az adatokat az OBD-n keresztül. Ezért minden versenyzőnek kötelező ellenőriznie, hogy az eszköz helyesen van felhelyezve és az versenyhétvége ideje alatt megfelelően működik.

Az adatokat a technikai ellenőrök vagy a szervezők begyűjthetik és ellenőrizhetik.

Ha a technikai ellenőrök az időmérőn és a futamokon bármi rendellenességet észlelnek a mért adatokkal kapcsolatban, a versenyzőt azonnali hatállyal büntetésben részesíthetik, mely az eltérés mértékétől függően rajthelybüntetés, időbüntetés és kizárás lehet.

* 1. **Kamera // GO-PRO**

A versenyautót legkésőbb a versenyhétvége megkezdéséig minden versenyzőnek szükséges felszerelnie kamerával vagy goproval. A kamerákat illetve goprokat feltöltve és memóriakártyával ellátva legkésőbb az időmérő és a futamok megkezdéséig működésbe kell hozni úgy, hogy a kamera vagy gopro előre (a kamerán a kormánykerék is látható legyen) és hátra is rögzítsen. A felvételeket a technikai vagy versenybizottság kérésére be kell mutatni. Amennyiben ennek nem tud eleget tenni, első alkalommal a lefutott futamra 10 másodperc büntetést kap, a második alkalommal a következő futamon a legutolsó rajthelyről rajtolhat.

1. **Reklámok**

## Versenysorozat reklámjai

 A sorozat promótere által biztosított kötelező reklámokat az autókon és a versenyoverálokon a versenyzőknek a promóter által előírt helyeken el kell helyezni, melyek meglétét és pontos elhelyezését a versenysorozat promótere ellenőrzi.

 E kötelező reklámok nem válthatók meg.

 Az ilyen kötelező reklámokat a promóter körlevelekben jelöli meg, illetve a versenysorozat technikai szabályaiban is rögzítheti.

## Rendezői reklámok

A versenyhétvége rendezői (mely eltérhet a Swift Cup Europe promóterétől) 2 darab rendezői reklám megjelenítését írhatják elő, amelyek egyenkénti mérete a 40 x 15 cm-t nem haladhatja meg. Kettőnél több reklám előírását kizárólag az AGYB engedélyezheti. A rendezői reklám megjelenítésére vonatkozó előírás megváltható darabonként 20 000 forint megfizetésével, az összeget a rendező részére kell befizetni.

 Azok az autók, amelyeken a kötelező reklámok nincsenek elhelyezve vagy a fentiek szerint megváltva, a versenyzésben nem vehetnek részt.

 A kötelező reklámokat legkésőbb az adminisztratív átvételig biztosítani kell, ellenkező esetben azok felhelyezése nem válik kötelezővé. A kötelező reklámok elhelyezését a technikai gépátvételen ellenőrzik.

## Saját reklámok

 A versenyautókon a nevezők, csapatok és versenyzők saját reklámjaival, illetve a kötelezően elhelyezendő reklámokkal kapcsolatban az FIA Nemzetközi Sportkódex irányelvei a mérvadók.

 Zárt karosszériás versenyautókon a B és C oszlop közötti oldalüveg reklám célú használata csak perforált fóliával engedélyezett. A versenyző licencen szereplő nevét és nemzetiségének zászlaját ez esetben az oldalkeret első ajtó feletti részén kell szerepeltetni.

1. **Naptár**

A Swift Cup Europe 2019-es szezonjának helyszínei:

2019. május 11-12 // Poznan Polen // Lengyel bajnokság

2019. május 24-26 // Salzburgring // Histo-Cup

2019. június 21-23 // Hungaroring // Truck Race (3 futam)

2019. július 5-7 // Slovakiaring // Truck Race (3 futam)

2019. szeptember 6-8 // Brno Autodrome // Masaryk Weekend

2019. október 6-8. vagy 18-20. // Hungaroring // He-Do Országos Bajnokság (csak OB értékelés)

2019. október 11-13 // Red Bull Ring // Histo-Cup

Minden hétvége 2 vagy 3 futamból áll, melyet az aktuális versenyhétvége versenykiírása tartalmaz.

1. **A versenyek jellemzői**
	1. Versenyzői eligazítás
		1. A versenyzői eligazítás pontos ideje és helye mindig a versenykiírásban kerül meghatározásra a versenyhétvége előtt.
		2. A versenyzői eligazítást a versenyigazgatónak (akadályoztatása esetén az általa kijelölt tisztségviselőnek) kell megtartania.
		3. A versenyzői eligazításon való részvétel a versenyzők és a csapatvezetők számára kötelező.
		4. A versenyzők kötelesek az eligazításon időben megjelenni, azon részt venni, és a jelenléti ívet aláírni.
		5. Amennyiben a versenyző nem tud jelen lenni, előzetesen kérelmet kell benyújtania a Felügyelő Testületnek legkésőbb a versenyzői eligazítás időpontja előtt 24 órával.
		6. Késés vagy a megjelenés elmulasztása esetén, a bajnokság egész évét tekintve, a pénzbüntetés mértéke első esetben 15 000 forint, második esetben 30 000 forint. Harmadik és minden további esetben a büntetés kizárás. Az így kiszabott büntetéseket a Felügyelő Testület az AGYB-nek nyilvántartás okán jelenti.
		7. Bizonyos hétvégéken a versenyzői eligazítás a Swift Cup Europe paddock-jában kerül megtartásra. Erről a szervező a versenykiírásban tájékoztatja a versenyzőket.
	2. Időmérés
		1. Valamennyi versenyre nevezett autón el kell helyezni egy időmérő jeladó (transzponder) rögzítésére szolgáló tartószerkezetet, amelyet a versenyirodán lehet igényelni, és a technikai ellenőrök útmutatása és ellenőrzése mellett az autóra kell rögzíteni. A tartó meglétét és elhelyezését a gépátvételeken ellenőrzik.
		2. A jeladót a versenyző minden versenyen az adminisztratív átvétel során kapja meg. A gépátvételen a versenyzőnek már a versenyjárműre rögzített jeladóval kell megjelennie.
		3. A jeladót a versenyző a futam vagy a verseny végén, a lehető legrövidebb időn belül köteles visszajuttatni a versenyirodára.
	3. Átvételek és technikai ellenőrzések
		1. Az adminisztratív átvétel során a nevezőknek és a versenyzőknek be kell mutatniuk licenceiket és a nevezett versenyautók gépkönyveit.
		2. Az adminisztratív átvétel a versenykiírásban rögzített időtartamban zajlik. Az adminisztratív átvétel befejezésére kiírt időponttól való késés esetén a Felügyelő Testület első esetben 15 000 forint, második és minden további esetben 30 000 forint büntetés befizetése mellett engedélyezheti az adminisztratív átvételt.
		3. Amennyiben a versenykiírás másképpen nem szabályozza, a nevezők és a versenyzők az adminisztratív átvétel során kapják meg:
		4. a depó belépőket, amelyek száma nevezett versenyzőnként minimum:

4 db személyi belépő

1 darab gépkocsi belépő

* + 1. a gépátvételi lapokat;
		2. a rajtszámokat;
		3. a kötelező reklámokat;
		4. az időmérő jeladót (transzpondert).
		5. A technikai gépátvétel feltétele az adminisztratív átvételen történő megjelenés.
		6. A versenyzőknek vagy megbízott képviselőjüknek és a nevezett autónak teljes felszereléssel (az autókon rajtszámokkal, a kötelező reklámokkal, és a felszerelt transzponderrel), illetve a felszerelt belső kamerával együtt, versenykész állapotban kell lennie a technikai átvétel kezdetére. A versenyző előírt teljes versenyfelszerelését szintén be kell mutatni.
		7. A technikai gépátvétel a csapatoknál történik, a versenykiírásban megjelölt időpontban. A sikeres adminisztratív átvételről a technikai ellenőröket a versenyzőknek vagy a csapat képviselőjének értesítenie kell.
		8. A technikai gépátvétel befejezésére kiírt időponttól való késés esetén a Felügyelő Testület első esetben 10 000 forint, második és minden további esetben 30 000 forint büntetés befizetése mellett engedélyezheti a versenyautó átvételét.
		9. A homologizációs lapokat valamennyi alkalmazott kiegészítéssel együtt a gépátvételen kérésre be kell mutatni.
		10. A technikai gépátvétel vezetője a versenyautók gépátvételi lapján aláírásával, és az átvételt elismerő matrica versenyautóra történő felragasztásával igazolja, hogy az adott versenyautó a technikai gépátvételen megjelent, és elfogadásra került. E matrica valamint a kötelező reklámok meglétét a tisztségviselők minden pályára kihajtásnál ellenőrizhetik.
		11. A gépátvétel időpontját és időtartamát a szakági technikai referenssel kell egyeztetni. Az időpontot úgy kell meghatározni, hogy az adott kategória gépátvételének vége és az első hivatalos időmérő edzése között legalább 30 perc teljen el.
		12. Minden futamot értékelhetően befejezett versenyautót esetleges műszaki ellenőrzésre a futam végén a parc fermében kell elhelyezni.
		13. A Technikai Bizottság a Rendezvény hivatalos programja során bármikor jogosult műszaki ellenőrzést végezni bármely versenyautón, melynek eredményéről a versenyigazgatót tájékoztatni kell.
		14. A versenyzésből műszaki, technikai okok miatt kiállt, illetve bármely ok miatt kiesett autókat csak a vezető technikai ellenőr jóváhagyásával lehet a verseny helyszínéről elszállítani. A verseny helyszínéről engedély nélkül elszállított autót új gépkönyvezési eljárásra kell kötelezni. Az érintett autó nevezőjét, a vezető technikai ellenőr jelentése alapján, az MNASZ Titkárságának írásban értesítenie kell arról, hogy az autó sérülései a verseny során nem kerültek ellenőrzésre, ezért az autó gépkönyvét a Technikai Bizottság ismételt gépkönyvezésig felfüggeszti.
	1. A versenyzők magatartása és a közlekedés szabályai
		1. A versenyzőknek meg kell ismerniük és be kell tartaniuk a versenyzés során érvényes szabályokat, különösen:
1. az FIA Általános Előírásaiban szereplő szabályokat;
2. az FIA Nemzetközi Sportkódex H függelékének a körpályás gyorsasági versenyzés című fejezetében foglaltakat;
3. az FIA Nemzetközi Sportkódex L függelékének a magatartás a versenypályán című fejezetében foglalt szabályokat.
	* 1. Előzés kísérlete során, amennyiben az előzésre készülő autó első tengelye eléri az előzni szándékozott autó hátsó tengelyét, az elöl haladó autónak a versenypályán (a fehér vonalig) legalább egy autónyi helyet kell biztosítania a mellé került autó részére. Abban az esetben, ha a fenti feltétel nem teljesül, az ív megválasztása az elöl haladó joga, a versenypályán való közlekedés szabályainak betartásával.
		2. Az edzések és futamok alatt a versenypályán tartózkodó versenyautóban csak az azzal a versenyautóval nevezett egy fő versenyző tartózkodhat.
		3. A versenyzés alatt, a tisztségviselők kontrollja mellett a versenypályán rekedt versenyautók igénybe vehetik a sportbírók vagy a hivatalos beavatkozó járművek segítségét. Amennyiben a versenyautó motorja jár, vagy azt önerőből a versenyző be tudja indítani, a versenyző folytathatja a versenyzést. (Az FIA Általános Előírások 13. cikkely C. pont második bekezdése helyett alkalmazandó szabály.)
		4. Ha a versenyző az időmérő edzés vagy a futam során a sisakját leveszi, azt úgy kell tekinteni, hogy az edzést illetve a futamot feladta.
		5. A pályatest elhagyása
4. Az alábbiak az FIA Nemzetközi Sportkódex L függelékének 4. fejezetét alapul véve kerültek rögzítése, és az abban foglaltakkal együtt értendők.
5. A pályatest elhagyásnak jelentésére ténybírók jelölhetők ki.
6. A pályatest szélét jelző fehér vonalak a pályatest részét képezik, de a rázókövek nem.
7. A versenyző elfogadható indok nélkül, szándékosan nem hagyhatja el a pályatestet. A versenyigazgató hatásköre megítélni, hogy a versenyző pályaelhagyása elfogadható indokkal történt-e.
8. Amennyiben a versenyző elhagyja a pályatestet, úgy kellő körültekintéssel és biztonságos módon visszatérhet a pályatestre, de e manőverrel semmilyen előnyt nem szerezhet. A versenyigazgató hatásköre megítélni, hogy a versenyző pályaelhagyással szerzett előnye fennáll-e, vagy sem.
9. Edzések során a versenyigazgató jogosult a versenyző egy vagy több időeredményét törölni.
10. A futamok során, amennyiben a versenyző két alkalommal elhagyja a pályatestet, a Felügyelő Testület jogosult a versenyzőt első esetben 2 másodperc, minden további esetben incidensenként 5 másodperc időbüntetéssel sújtani. A 10. pályaelhagyás kizárásig terjedő büntetést vonhat maga után.
	1. Zászló- tábla- és fényjelzések
11. A versenyzőknek a versenypályán hivatalos utasításokat és információkat az FIA Nemzetközi Sportkódex H függelékében lefektetett zászló-, tábla-, és fényjelzésekkel adnak, amelyeket csak a verseny tisztségviselői használhatnak.
12. A versenyzőknek ismerniük kell az e jelzésekre, és azok használatára vonatkozó szabályokat. A versenyzők kötelesek az így kapott jelzéseket betartani, és azok utasítástartalma szerint eljárni.
	1. Büntetések

Büntetés kiszabásánál az FIA Nemzetközi Sportkódex vonatkozó rendelkezéseit kell figyelembe venni, az alábbi kiemelésekkel és kiegészítésekkel:

* + 1. A Felügyelő Testület által kiszabható büntetések jegyzéke:
1. szóbeli vagy írásbeli figyelmeztetés
2. pénzbüntetés
3. közérdekű munka elvégzésére utasítás
4. időmérő edzésen teljesített kör vagy időeredmény elvétele
5. időbüntetés (percben vagy másodpercben meghatározva)
6. a versenyző bokszkijáratból történő rajtolásra kötelezése
7. rajthely hátrasorolásos büntetés
8. bokszutca áthajtásos büntetés (drive through) – kizárólag hibás rajt esetén alkalmazható
9. hátrasorolás a verseny eredményében
10. kizárás
	* 1. Hivatalos időmérő edzéseken a versenyigazgató jogosult időeredmény törlésére.
		2. A Felügyelő Testület által a helyszínen kiszabható pénzbüntetés maximuma az MNASZ Általános Sportszabályzat és Előírásokban foglaltak szerint alkalmazandó.
		3. Amennyiben egy versenyző részese egy balesetnek vagy incidensnek melyet a sportfelügyelők vizsgálat alá vontak, a vizsgálat tényét a versenytitkárral tudatniuk kell, aki erről az érintett versenyzőt és nevezőjét értesíti. Az érintettek a versenypálya területét, a sportfelügyelők engedélye nélkül, kizárás terhe mellett nem hagyhatják el.
		4. A kizárás csak az érintett személy vagy személyek beidézése és meghallgatása után szabható ki, kivéve, ha a kizárás a vizsgálat alá vont nevező vagy versenyző engedély nélküli távozásának következménye. Amennyiben egy versenyző technikai szabálytalanság miatt kerül kizárásra, a kizárást követő futamon nem állhat rajthoz.
		5. Az AGYB által kiszabható büntetések

 Az MNASZ Általános Sportszabályzat és Előírások szerint.

* 1. Bokszutca áthajtásos büntetés (drive through)

A bokszutca áthajtásos büntetés jelzésére a célvonalnál lévő sportbírói poszton a sportbírók bemutatják a DRIVE THROUGH feliratú táblát, a megbüntetett versenyző rajtszámát tartalmazó kiegészítő táblával együtt.

Az érintett versenyző köteles az első bemutatástól számított 3 körön belül a bokszutcán áthajtani.

A büntetést a versenyző nem használhatja fel bokszánál történő megállásra, az autón semmiféle beavatkozás nem történhet.

Amennyiben a bokszutca áthajtásos büntetés nem teljesíthető, a versenyző a bokszutca áthajtásos büntetés helyett sprint futamokon 20 másodperces, endurance futamokon 30 másodperces időbüntetést kap.

1. **A versenyek értékelése**
	1. **Egyéni értékelés**
		1. A Swift Cup Europe futamain az elért helyezésük alapján az alábbiak szerint kapnak bajnoki pontokat a versenyzők:
2. helyezett: 20 pont
3. helyezett: 17 pont
4. helyezett: 15 pont
5. helyezett: 13 pont
6. helyezett: 11 pont
7. helyezett: 10 pont
8. helyezett: 9 pont
9. helyezett: 8 pont
10. helyezett: 7 pont
11. helyezett: 6 pont
12. helyezett: 5 pont
13. helyezett: 4 pont
14. helyezett: 3 pont
15. helyezett: 2 pont
16. helyezett: 1 pont
	* 1. Futamonként a versenyzők további pontokat kapnak az alábbiak szerint:
* Az időmérő edzés győztese: 1 pont
* A futamon teljesített leggyorsabb kör: 1 pont

Az extra pontok csak az országos értékelésben az országos abszolút értékelés alapján kialakult sorrendnek megfelelően vehetők figyelembe, és a kapott pontokat a kategóriákban is továbbviszik.

* + 1. A versenysorozatban 2 futam az év végén mínuszolásra kerül. Csak olyan futam mínuszolható, melyen a versenyző regisztrált és az autót a gépátvételen átvették. Nem mínuszolható az a futam, amelyen a versenyző kizárásra került.
	1. **A Swift Cup Europe sorozatban az alábbi csoportok kerülnek külön értékelésre:**
		1. **SWIFT SPORT 1.4 Turbo**

MAGYAR ORSZAGOS BAJNOKSÁG – 1-3. HELYEZETT

* + 1. **SWIFT SPORT 1.6**

JUNIOR KATEGÓRIA - 1-3. HELYEZETT

* + 1. Amennyiben egy nemzet színeiben 3 vagy több versenyző indul, külön nemzeti értékelést kapnak.
	1. **Csapatértékelés**
		1. Csapatértékelés csak akkor végezhető, ha legalább két csapat nevezett a csapatversenybe.
		2. A csapatverseny a versenyen lebonyolított futamok összesített eredménye alapján kerül értékelésre.
		3. Az értékelésnél a két jobb eredményt elért, egy csapatba tartozó versenyző eredményét kell figyelembe venni, és azokat összeadni. A csapatok eredményeként a versenyzők által megszerzett pontok összegét kell tekinteni.
		4. A csapatversenyben az a csapat értékelhető, amelynek legalább egy versenyzője értékelhetően befejezte a versenyzést.
1. **A versenyek futamonkénti díjazása**

**Swift Sport 1.4 T**

MAGYAR ORSZÁGOS BAJNOKSÁG

1-3. helyezett - serlegdíjazás

**sWIFT SPORT 1.6**

JUNIOR KATEGÓRIA

1-3. helyezett – serlegdíjazás

* 1. **éves díjkiosztó**
	2. Az FIA Swift Cup Europe és a Swift Cup Europe éves egyéni értékelésének győztese elnyeri a Swift Cup Europe kupát, és megszerzi a „FIA Swift Cup Europe Bajnoka” vagy a „Swift Cup Europe Bajnoka” címet.

A többi helyezett versenyző serlegdíjazásban részesül, „négykezes” versenyzők esetén mindkét versenyző.

* + 1. Ha a versenysorozat promóterével megkötött szerződés másképpen nem szabályozza, az éves díjkiosztó ünnepségre az MNASZ által külön meghirdetett időpontban és helyszínen kerül sor.
		2. Azok a versenyzők, akik az éves díjkiosztón nem jelennek meg, a díjra nem tarthatnak igényt (kivétel vis major esete).
1. **Melléklet: Versenyzők felszerelése**

|  |  |
| --- | --- |
|  | **2019** |
| **SISAK/HELMET** | **Homológ** |
| **HANS®** | **Homológ** |
| **OVERALL** | **Homológ** |
| **ALSÓRUHÁZAT/UNDERWEAR****ZOKNI** | **Homológ** |
| **CIPŐ/SHOES** | **Homológ** |
| **KESZTYŰ/GLOVES** | **Homológ** |
| **MASZK** | **Homológ** |

1. **LOTUS CUP EASTERN EUROPE OB ALAPKIÍRÁSA**
2. **Általános**

A Magyar Nemzeti Autósport Szövetség a 2019. évre kiírja a Lotus Cup Eastern Europe kupát, és annak keretében az Autós Gyorsasági Országos Bajnokságot (továbbiakban: a Bajnokság) a VII. kategóriában.

* 1. A Lotus Cup Eastern Europe körpályás bajnoki versenyekből áll.
	2. A Lotus Cup Eastern Europe pontgyűjtő rendszerben kerül lebonyolításra. Az egyes versenyeken elért eredményeik során a versenyzők pontokat gyűjthetnek, mely a kupa év végi egyéni értékelésének alapja. A kupa csapatai szintén pontokat gyűjtenek, mely a bajnokság év végi csapatértékelésének alapja.
		1. Pontegyenlőség esetén a sorrendet a több első, második, harmadik stb. helyezés szerint kell eldönteni. Ha ez nem vezet eredményre, a versenyzők vagy csapatok azonos helyezetteknek tekintendők.
	3. A Lotus Cup Eastern Europe éves egyéni- és csapatértékelésének számításánál két futam mínuszolásra kerül. Csak olyan futam mínuszolható, melyre a versenyző érvényesen benevezett. Nem mínuszolható az a futam, amelyen a versenyző kizárásra került.
	4. A Lotus Cup Eastern Europe éves egyéni értékelésének győztese elnyeri a Lotus Cup Eastern Europe kupát, és megszerzi a „Lotus Cup Eastern Bajnoka” címet.
	5. A Lotus Cup Eastern Europe csapatértékelésében az első helyen végzett csapat elnyeri a „Lotus Cup Eastern Europe Csapatbajnoka” címet.
1. **Nevezés**
	1. Csak a versenysorozat promóterével szerződést kötött nevezők nevezhetnek.
	2. **Egyéni nevezés**
		1. A Lotus Cup Eastern Europe versenyeire azok a versenyzők nevezhetnek, akik az MNASZ által kiállított, a tárgyévre és a gyorsasági szakágra érvényes „Arany”, „A”, „B” vagy „U” versenyzői licenccel rendelkeznek,
		2. **„Négykezes szabály”**

Egy versenyautó indulásához és éves értékeléséhez két versenyző nevezését is elfogadja a promóter. Az így történő éves regisztrációs igényt az első verseny előtt legalább 14 nappal jelezni kell a promóter felé. Amennyiben a bajnokságban már induló „kétkezes” versenyzők év közben „négykezesként” kívánnak tovább versenyezni, úgy egyéni pontjaik megmaradnak, de értékelésük „négykezesként” indul újra. A regisztrációs díj és nevezési díjak a promóterrel megkötött megállapodás alapján alkalmazandók. „Négykezes” indulás esetén a versenyzőpáros szabad belátása szerint dönt, hogy futamokat, illetve versenyhétvégéket egymás között hogyan osztják meg, ezt azonban a nevezési zárlatig közölniük kell, a nevezéseket ennek megfelelően kell elküldeni. „Négykezes” nevezés esetén a nevezési lapon meg kell jelölni, hogy melyik versenyző melyik futamon indul.

A lebonyolítás tekintetében annak a versenyzőnek kell az első futamon részt vennie, aki az időmérő edzést teljesítette. A következő futamon induló versenyző a „négykezes” párja által elért pozícióból rajtol a saját futamán.

* 1. **Csapatnevezés**
		1. Csapatnevezés esetén a nevezést minden futamra írásban, a nevezett versenyzők nevének és rajtszámának feltüntetésével, a nevezési díj egyidejű befizetése mellett a versenytitkárnál, legkésőbb az érintett versenyzők első futama előtti 30. percig kell megtenni.
1. **Nevezési díjak**

Megegyezik a III. fejezet 3. pontjának megfelelő alpontjában foglaltakkal.

1. **Versenyzők**
	1. A Lotus Cup Eastern Europe versenyeire versenyzőként a következő versenyzők nevezhetőek:
		1. akik az MNASZ által kiállított, a tárgyévre és a gyorsasági szakágra érvényes „Arany”, „A”, „B” vagy „U” versenyzői licenccel rendelkeznek (beleértve a korlátozott versenyzői licenceket is);
		2. akik az FIA CEZ valamely tagország ASN-je által kiállított, a gyorsasági szakágra érvényes versenyzői licenccel rendelkeznek, és az éves regisztrációs díjat az AGYB részére befizették. Az éves regisztrációs díj mértéke versenyzőnként 150 euró + Áfa összeg, melyet bármely rendezvény adminisztratív átvételén vagy előzetesen az MNASZ részére kell egy alkalommal megfizetni.
	2. Csak olyan versenyző nevezhető, aki a Lotus Cup Eastern Europe promóterével szerződést kötött.
	3. A versenyzők kötelező biztonsági felszerelései jelen szabályzat II. mellékletében szerepelnek.
2. **Csapatok**
	1. **Általános**
		1. Azon FIA tagországokból érkező versenyzők, akik a bajnokságba regisztráltan, értékelve részt vesznek, a csapatversenyben nevezhetők.
	2. **Csapatok összetétele**
		1. Egy csapat a bajnokság futamain legalább két, legfeljebb három fő versenyzőből állhat. Az 1. számú versenyző személye nem változtatható.
		2. A csapat versenyzői közül legalább kettő csak azonos nevezői licenccel rendelkező nevező versenyzője lehet.
		3. Az adott csapat tagjai csak azonos csoportba tartozó versenyzők lehetnek.
		4. Egy versenyző az adott bajnokságban csak egy csapat színeiben nevezhető.
		5. Egy csapatba nevezett valamely versenyző személyének megváltoztatása esetén a csapat a futam csapatversenyében nem vehet részt. Két tagú csapat esetén az év folyamán a harmadik csapattag pótlólagosan felvehető.
		6. Adott csapatban csak a rendezvényre nevezett versenyző nevezhető.
3. **Elfogadott autók**

VII. kategória, a Lotus Cup Eastern Europe technikai szabályzata szerint.

1. **Csoportok**
* Production Class
* 211 Class
* Exige Class
* V6 Class
* Open Class
* GT5
* Free
* Lotus 210
1. **A versenyek jellemzői**

A körpályás versenyek lebonyolítása szerint.

1. **A versenyek értékelése**
	1. **Egyéni értékelés**
		1. A Lotus Cup Eastern Europe futamain az elért helyezésük alapján az alábbiak szerint kapnak bajnoki pontokat a versenyzők:
2. helyezett: 20 pont
3. helyezett: 17 pont
4. helyezett: 15 pont
5. helyezett: 13 pont
6. helyezett: 11 pont
7. helyezett: 10 pont
8. helyezett: 9 pont
9. helyezett: 8 pont
10. helyezett: 7 pont
11. helyezett: 6 pont
12. helyezett: 5 pont
13. helyezett: 4 pont
14. helyezett: 3 pont
15. helyezett: 2 pont
16. helyezett: 1 pont
	* 1. Futamonként a versenyzők további pontokat kapnak az alábbiak szerint:
* Az időmérő edzés győztese: 1 pont
* A futamon teljesített leggyorsabb kör: 1 pont

Az extra pontok csak az országos értékelésben az országos abszolút értékelés alapján kialakult sorrendnek megfelelően vehetők figyelembe, és a kapott pontokat a kategóriákban is továbbviszik.

Az abszolút értékelés a kategóriákból hozott pontok alapján történik, mely áll az elért helyezésért kapott pontokból és az adott kategóriákban induló autók száma után kapott bónuszpontokból.

A kategóriákban induló autók száma után kapott bónuszpontok megegyeznek kategóriában induló autók számával (max. 10 pont erejéig).

* + 1. A versenysorozatban 2 futam az év végén mínuszolásra kerül. Csak olyan futam mínuszolható, melyre a versenyző érvényesen benevezett. Nem mínuszolható az a futam, amelyen a versenyző kizárásra került.
	1. **Csapatértékelés**
		1. Csapatértékelés csak akkor végezhető, ha legalább két csapat nevezett a csapatversenybe.
		2. A csapatverseny a versenyen lebonyolított futamok összesített eredménye alapján kerül értékelésre.
		3. Az értékelésnél a két jobb eredményt elért, egy csapatba tartozó versenyző eredményét kell figyelembe venni, és azokat összeadni. A csapatok eredményeként a versenyzők által megszerzett pontok összegét kell tekinteni.
		4. A csapatversenyben az a csapat értékelhető, amelynek legalább egy versenyzője értékelhetően befejezte a versenyzést.
1. **A versenyek futamonkénti díjazása**
	1. Legalább öt induló esetén az 1-3. helyezett részesül serlegdíjazásban.
	2. Legalább három induló esetén kategóriánként az 1. helyezett részesül serlegdíjazásban.
2. **Éves díjazás**

Az év végi díjkiosztón a versenyzők a következők szerint részesülnek serlegdíjazásban:

* Az 1. helyezett versenyző elnyeri a Lotus Cup Eastern Europe kupát;
* A 2-3. helyezett versenyző serlegdíjazásban részesül, „négykezes” versenyzők esetén mindkét versenyző.
	1. Ha a versenysorozat promóterével megkötött szerződés másképpen nem szabályozza, az éves díjkiosztó ünnepségre az MNASZ által külön meghirdetett időpontban és helyszínen kerül sor.
	2. Azok a versenyzők, akik az éves díjkiosztón nem jelennek meg, a díjra nem tarthatnak igényt (kivétel vis major esete).